Jouni Järvelä

Jouni Järvelä (s. 11. kesäkuuta 1973 Imatra) on suomalainen jazzmusiikin saksofonisti ja säveltäjä.Järvelä, Jouni Kansalliskirjaston hakupalvelu Hän on tulkinnut myös afroamerikkalaista musiikkia ja soittanut sopraano-, altto- sekä tenorisaksofonien ohella useita muita soittimia, kuten klarinetteja, huilua, pianoa ja melodicaa.Jouni Järvelä UMO Helsinki Jazz Orchestra

Järvelä varttui Imatralla ja kiinnostui siellä lapsena saksofoninsoitosta. Hänen viisi vuotta vanhemmasta siskostaan, Tanja Järvelästä tuli myöhemmin ammattimainen klarinetisti. Jouni Järvelä pääsi lapsena seurakunnan orkesteriin Imatra Big Bandiakin johtaneen Hannu Sopasen oppiin. Hän kirjoitti ylioppilaaksi vuonna 1992 ja sai heti opiskelupaikan Sibelius-Akatemian jazzosastolta. Tässä vaiheessa hän pääsi myös esiintymään tuuraajana UMO Helsinki Jazz Orchestran keikoilla.Jouni Järvelä tiesi haluavansa jazzsaksofonistiksi jo viisivuotiaana Yle Järvelä valmistui Sibelius-Akatemian jazzosastolta maisterin arvolla ja otti lisäksi yksityistunteja muun muassa New Yorkissa. Hän osallistui myös klassisille sävellystunneille.

Järvelä pääsi UMO Helsinki Jazz Orchestran saksofonisektion äänenjohtajaksi. Hän on toiminut kokoonpanossa useissa rooleissa: solistina, kapellimestarina, taiteellisena suunnittelijana, tuottajana, säveltäjänä ja sovittajana. Järvelä on toiminut myös vapaana muusikkona lukuisilla levytyksillä ja radioäänityksissä. Hän on levyttänyt omaa musiikkiaan Jouni Järvelä Groupin kanssa. Kokoonpanossa ovat toimineet Järvelän lisäksi Samuli Mikkonen, Marzi Nyman, Lasse Lindgrén, Audun Kleive ja Marko Timonen.Jouni Järvelä Group ArtistInfo Vuonna 2008 Järvelä muodosti yhtyeen saksofonisti, klarinetisti, säveltäjä Lenny Pickettin kanssa. Music for 3 saxophones & percussion -yhtyeessä ovat toimineet Järvelän sekä Pickettin kanssa Pepa Päivinen ja Jonatan Sarikoski. Hänen muita yhteistyökumppaneitaan ovat olleet Marouf Majidi (MA Rouf), Teea Aarnio, Django Bates, Itiberê Zwarg ja Hermeto Pascoal.

Järvelälle myönnettiin vuonna 1997 Suomen Saksofoniseura ry:n Josef Kaartinen -palkinto.Josef Kaartinen -palkitut Suomen Saksofoniseura ry

 Lähteet 

 Aiheesta muualla 


Luokka:Suomalaiset jazzsaksofonistit
Luokka:Vuonna 1973 syntyneet
Luokka:Elävät henkilöt